**Analýza vplyvov na podnikateľské prostredie**

**Názov materiálu:**

**Predkladateľ:**

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **240 000** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **561 705** | **1 140 000** |
| ***E. Administratívne náklady*** | **4 861** | **9 251** |
| ***Spolu = A+B+C+D+E*** | **806 566** | **1 149 251** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ****(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **806 566** | **1 149 251** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie (dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)** | **Číslo normy**(zákona, vyhlášky a pod.) | **Lokalizácia(§, ods., čl.,...)** | **Pôvod regulácie:** SK/EÚ úplná harm./goldplating | **Účinnosť regulácie** | **Kategória dotk. subjektov** | **Počet dotk. subjektov spolu**  | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady) / Nemení sa | **1in2out celkom** | **Goldplating celkom** |
|
|
|
|
|
| 1 | Prispôsobenie IS poskytovateľov platobných služieb na elektronický presun účtu | 0 | Čl. VI § 44d ods. 7 | 1.SK | 01.07.25 | poskytovatelia platobných služieb |  36  | 15 059 | 542 136 | In (zvyšuje náklady) | 542 136 | 0 |
| 2 | Odľahčenie pri eliminácii papierových žiadostí o presun účtu | 0 | Čl. VI § 44d ods. 7 | 1.SK | 01.07.25 | poskytovatelia platobných služieb, inkasanti a platitelia |  76  | 15 122 | 1 149 251 | Out (znižuje náklady) | 1 149 251 | 0 |
| 3 | Prispôsobenie mechanizmov inkasantov a platiteľov na elektronické prijímanie údajov o presune účtu | 0 | Čl. VI § 44d ods.21 písm.d) a e) | 1.SK | 01.07.25 | inkasanti a platitelia |  40  | 547 | 21 887 | In (zvyšuje náklady) | 21 887 | 0 |
| 4 | Ročný príspevok správcov úverov pre NBS | 0 | Čl. I § 40 ods. 5 | 1.SK | 17.01.25 | správcovia úverov |  30  | 0 | 240 000 | In (zvyšuje náklady) | 240 000 | 0 |
| 5 | Zúženie rozsahu údajov, ktoré je žiadateľ povinný uviesť v žiadosti | 747/2004 | § 16 ods. 3 písm. a) | 1.SK | 17.01.25 | PO, FO, FOP |  11  | 49 | 536 | Out (znižuje náklady) | 536 | 0 |
| 6 | Pripustenie nového subjektu do prebiehajúceho konania | 747/2004 | § 16 ods. 8 | 1.SK | 17.01.25 | PO, FO, FOP |  11  | 165 | 1812 | In (zvyšuje náklady) | 1812 | 0 |
| 7 | Osobitná oznamovacia povinnosť pre účastníka konania | 747/2004 | § 18 ods. 15 | 1.SK | 17.01.25 | PO, FO, FOP |  20  | 36,51 | 730,37 | In (zvyšuje náklady) | 730,37 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

V predkladanom návrhu zákona bolo identifikovaných 7 regulácií s vplyvom na podnikateľské prostredie, z ktorých 1 znižuje náklady a 5 zvyšuje náklady pre dotknuté subjekty. Predmetom kalkulačky nákladov sú regulácie súvisiace so zvýšením a znížením priamych finančných nákladov, nepriamych finančných nákladov a administratívnej záťaže pre subjekty ako sú poskytovatelia platobných služieb, inkasanti, platitelia a správcovia úverov, právnické osoby, fyzické osoby, fyzická osoba – podnikateľ.

*Opatrenia (opisy regulácií) č. 1 až 7*

1. *Prispôsobenie IS poskytovateľov platobných služieb na elektronický presun účtu*

Predmetná regulácia zvyšuje nepriame finančné náklady a administratívnu záťaž poskytovateľov platobných služieb. Predpokladaný počet poskytovateľov platobných služieb, a teda subjektov, ktorých sa regulácia dotkne, je 36 a vychádza z údajov zverejnených Národnou bankou Slovenska. Konečné číslo však môže byť menšie nakoľko zriadenie procesu elektronického presunu účtu nebude pre poskytovateľov platobných služieb povinné, subjekty túto možnosť môžu a nemusia využiť, pričom sa nepredpokladá, že možnosť využije všetkých 33 subjektov. Odhad nepriamych finančných nákladov je približne 10 000 eur pri menšej banke a 50 000 až 120 000 eur pri väčšej banke, pričom ide o jednorazový náklad na prispôsobenie informačných systémov dotknutých subjektov na to, aby bolo možné vykonať presun účtu plne elektronicky a nie len v listinnej podobe. Odhad nepriamych finančných nákladov vychádza z údajov poskytnutých Slovenskou bankovou asociáciou a v kalkulačke nákladov je uvedený ako približný priemer vyššie uvedených súm v hodnote 60 000 eur. Výsledná hodnota pre každý dotknutý subjekt bude v závislosti od nutnosti úprav systémov, internetového bankovníctva, automatizácie, nastavenie elektronického podpisovania, nutnosti dvojakého riešenia, keďže iba časť bánk je zapojená do systému elektronický switching účtov a pre nezapojené banky bude nutné vytvoriť iné elektronické riešenie pre zasielanie žiadostí, niektoré banky si budú vyvíjať vlastnú aplikáciu. Dôležité je, že pre všetkých veľkých inkasantov / platiteľov musí byť jednotná forma zasielania. Zmena v informačných systémoch bude predstavovať aj administratívnu záťaž v oboznámení sa s reguláciou, zmene vnútorných procesov a časovom náklade externej služby v prípade, ak dotknutý subjekt využíva služby externej firmy na informačné systémy. Predpokladaná časová záťaž je cca v rozmedzí od 100 do 800 mandayov (pracovných dní potrebných na realizáciu projektu) – konkrétna časová záťaž závisí od veľkosti dotknutého subjektu, ako aj od veľkosti zásahu do informačného systému. Administratívna záťaž bude jednorazová, nakoľko nastavenie systémov bude potrebné iba na začiatku realizácie celého procesu elektronického presunu platobného účtu.

1. *Odľahčenie pri eliminácii papierových žiadostí o presun účtu*

Predmetná regulácia znižuje nepriame finančné náklady a administratívnu záťaž dotknutých subjektov, ktorými sú poskytovatelia platobných služieb, inkasanti a platitelia. Predpokladaný počet dotknutých subjektov je 76, avšak skutočný počet bude závisieť od počtu poskytovateľov platobných služieb, ktorí sa rozhodnú popri listinnej forme presunu platobného účtu zaviesť aj elektronický presun. Zníženie nepriamych finančných nákladov sa predpokladá v hodnote 15 000 ročne a zníženie administratívnej záťaže v oblasti evidencie a vedenia dokumentácie v papierovej podobe a časového nákladu schvaľovacieho procesu. Výpočet vychádza z  aktuálneho stavu a zohľadňujeme priemerný počet žiadostí o presun účtu za bežný rok a aktuálny počet bánk, ktoré si vymieňajú informácie o platobnom účte cez SBA. Pokles nepriamych finančných nákladov sa predpokladá z dôvodu eliminácie ľudských chýb, zvýšenia efektívnosti v dôsledku bezpapierovej a plne alebo čiastočne automatizovanému procesu spracovania, úspor na materiáloch a nákladov na skladové priestory. Frekvencia plnenia povinnosti je nepravidelne, nakoľko bude závisieť od frekvencie podávania žiadostí o presun, ktorá nie je v pravidelných intervaloch. Administratívna záťaž bude znížená v dôsledku zjednodušenej evidencie a vedenia dokumentácie v elektronickej forme a v dôsledku časovej úspory schvaľovacieho procesu – presun účtu bude realizovaný rýchlejšie, čo môže pre dotknuté subjekty predstavovať zníženie až o 700 – 900 mandayov ročne, pričom konkrétny počet bude závisieť od miery automatizácie procesu a od množstva žiadostí o presun účtu.

1. *Prispôsobenie mechanizmov inkasantov a platiteľov na elektronické prijímanie údajov o presune účtu*

Dotknutým subjektom môžu vzniknúť nepriame finančné náklady a administratívna záťaž v dôsledku potreby prispôsobenia mechanizmu a spracovania údajov o presune účtu elektronicky. Predpokladaný počet dotknutých subjektov je 40, pričom jedná sa len o veľmi približný odhad, v ktorom sú zarátaní hlavne inkasanti, a to z toho dôvodu, že ich sa môže zmena regulácie dotknúť viac ako platiteľov, nakoľko proces zúčtovania finančných prostriedkov formou inkasa je komplexnejší ako platba formou trvalých príkazov. Zmeny sa môžu dotknúť akéhokoľvek inkasanta alebo platiteľa, ktorý inkasuje alebo má trvalý príkaz na platobný účet, ktorý je predmetom presunu. Z toho dôvodu nie je možné zadať presný počet dotknutých subjektov, keďže reálny počet bude závidieť od veľkého množstva faktorov. Dotknutým subjektom môžu vzniknúť nepriame finančné náklady na mechanizmus zmeny údajov o presunutom účte na účely zúčtovania finančných prostriedkov alebo ak sa rozhodnú zautomatizovať proces zaznamenávania údajov o presune účtu elektronicky. Predpokladané nepriame finančné náklady sú okolo 1 000 až 2 000 eur v závislosti od konkrétnych procesov a ich zmien dotknutých subjektov a vznikne jednorazovo iba na začiatku pri vytvorení mechanizmu. Jednorazovo vznikne aj administratívna záťaž na oboznámenie sa s reguláciou, zmenu vnútorných procesov a zápis alebo aktualizáciu údajov v evidencii.

1. *Ročný príspevok správcov úverov pre NBS*

Keďže správcovia úverov budú môcť vykonávať svoju činnosť na základe povolenia udeleného Národnou bankou Slovenska, rovnako budú aj zo strany Národnej banky Slovenska dohliadaní, v rámci čoho sa na nich bude vzťahovať príspevková povinnosť rovnako, ako aj pre ostatné subjekty dohliadané Národnou bankou Slovenska. Príspevková povinnosť bude predstavovať zvýšenie priamych finančných nákladov pre subjekty, ktoré budú držiteľmi povolenia na spravovanie úverov. Odhad ročného vplyvu priamych finančných nákladov na jeden subjekt je 8 000 Eur, pričom príspevky budú platené na ročnej báze, pričom sadzba ročného príspevku pre správcov úverov sa môže určiť v rozpätí od 0,001 promile do 0,1 percenta zo základu sadzby pre ročný príspevok správcov úverov, avšak celková výška ročného príspevku bude vždy najmenej 1 000 eur. Predpokladaná horná hranica príspevku je 15 000 € a pre účely kvantifikácie bol využitý stred intervalu 1000 – 15 000 €. Základom sadzby pre ročný príspevok správcov úverov bude objem pohľadávok, ktoré sú predmetom spravovania úverov k 31. decembru kalendárneho roka. Objem pohľadávok sa bude zisťovať z výkazov predkladaných Národnej banke Slovenska. Počet dotknutých subjektov 30 je len približný a zohľadňuje to, že nie každý subjekt vykonávajúci spravovanie úverov bude podliehať tejto poplatkovej povinnosti, vynechané subjekty budú napríklad veritelia podľa osobitného predpisu, ktorí nebudú mať povolenie na spravovanie úverov, avšak momentálne nemožno presne určiť koľko subjektov bude licencovaných na spravovanie úverov.

1. *Zúženie rozsahu údajov, ktoré je žiadateľ povinný uviesť v žiadosti*

V predmetnom novelizačnom bode sa navrhuje reagovať na skutočnosti identifikované v rámci aplikačnej praxe. V záujme zefektívnenia konania, ktoré sa začína na základe žiadosti účastníka konania a odbremenenia žiadateľa sa v § 16 ods. 3 písm. a) a e) až g) zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov navrhuje zúžiť rozsah údajov, ktoré je žiadateľ povinný vo vzťahu k svojej osobe, ďalším účastníkom konania, ich zástupcom a iným osobám uviesť v žiadosti, a to tak, že vo vzťahu k údajom o týchto osobách sa v predmetných ustanoveniach nahrádza poznámka pod čiarou k odkazu 27 explicitným uvedením vybraných náležitostí, ktoré musia byť obsiahnuté v žiadosti a vypustením niektorých, ktoré bolo potrebné podľa ustanovenia citovaného v predmetnej poznámke pod čiarou k odkazu 27 predkladať. V nadväznosti na navrhovanú úpravu § 16 ods. 3 písm. a) a e) až g) zákona, týkajúcu sa obsahových náležitostí žiadosti, sa v § 16 ods. 4 predmetného zákona navrhuje doplniť oprávnenie Národnej banky Slovenska vyzvať žiadateľa, aby doplnil svoju žiadosť, na základe ktorej sa začalo konanie, aj o údaje ustanovené v § 34b ods. 1 písm. a) až c) zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.

Zároveň sa navrhuje precizovanie legislatívneho textu z dôvodu, že nielen prílohy k žiadosti, ale aj samotná žiadosť môže mať iné nedostatky zistené v konaní (ide o nedostatky, ktoré vyplývajú z iných ako priamo aplikovateľných právnych predpisov – napr. môže ísť o rozpor s iným osobitným predpisom v oblasti finančného trhu).

V záujme zefektívnenia konania, ktoré sa začína na základe žiadosti účastníka konania, sa v § 16 ods. 4 zákona č. 747/2004 Z. z. v znení neskorších predpisov zároveň navrhuje upraviť ustanovenie oprávňujúce Národnú banku Slovenska umožniť žiadateľovi, na základe jeho žiadosti, nahradiť účtovnú závierku, správu audítora a výročnú správu, ktoré sú vyhotovené v českom jazyku alebo v jazyku bežne používanom v oblasti medzinárodných financií, odkazom na ich zverejnenie v registri účtovných závierok. V tejto súvislosti sa vyžaduje, aby sa jednalo o register účtovných závierok spravovaný orgánom verejnej správy príslušného štátu a aby bol Národnej banke Slovenska do registra umožnený bezplatný online prístup, bez potreby vykonania registrácie či prekonania inej prekážky.

Navrhovanou legislatívno-technickou úpravou sa v poznámke pod čiarou k odkazu 27 spresňuje existujúca právna úprava.

Účelom vyššie spomínaných novelizačných úprav je reagovať na skutočnosti identifikované v praxi s cieľom zefektívniť konanie pred Národnou bankou Slovenska. Predmetné úpravy majú pozitívny vplyv na podnikateľské prostredie s ohľadom na skutočnosť, že nimi dochádza k zníženiu zaťaženia príslušných subjektov z hľadiska rozsahu údajov, resp. dokumentov vyžadovaných pre účely konania pred Národnou bankou Slovenska (najmä zúženie rozsahu požadovaných údajov, ktoré je žiadateľ povinný uviesť v žiadosti, resp. možnosť žiadateľa nahradiť účtovnú závierku, správu audítora a výročnú správu odkazom na ich zverejnenie v registri). Vplyv spomínaných novelizačných úprav nie je možné presne kvantifikovať, nakoľko budú závisieť od konkrétnych aspektov viažucich sa na činnosť príslušných subjektov finančného trhu, ktoré nie je možné z povahy veci spoľahlivo predikovať. Odhad vplyvu zníženia administratívnej záťaže na kategóriu dotknutých subjektov bol odhadnutý pomocou kalkulačky nákladov vo výške 536 €. Počet subjektov bol určený na základe odhadu 11 potenciálnych žiadateľov.

1. *Pripustenie nového subjektu do prebiehajúceho konania*

Navrhovanou legislatívnou úpravou sa za účelom zabezpečenia hospodárnosti, efektívnosti a plynulosti konania navrhuje vytvoriť legislatívny rámec umožňujúci Národnej banke Slovenska, za splnenia podmienok, pripustiť, aby do už prebiehajúceho konania začatého na žiadosť účastníka konania pristúpil nový subjekt. Na podanie žiadosti o pristúpenie do konania sa obdobne použijú § 16 ods. 1 až 6 zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a na podanie súhlasu s pristúpením do konania § 16 ods. 3 písm. i) a ods. 5 predmetného zákona. Proti rozhodnutiu o pristúpení ďalšieho subjektu nemožno podať opravný prostriedok. Uvedená právna úprava sa navrhuje aj v záujme reflektovania potreby vyplývajúcej z aplikačnej praxe, keďže aktuálna právna úprava neumožňuje, aby do prebiehajúceho konania začatého na žiadosť účastníka konania, mohol pristúpiť nový subjekt. Absencia uvedenej právnej úpravy spôsobuje nadbytočné prieťahy najmä v takých konaniach, v ktorých sa zistí ďalší okruh potenciálnych účastníkov konania [napr. v prípade udelenia predchádzajúceho súhlasu na nadobudnutie kvalifikovanej účasti na poisťovni alebo zaisťovni podľa § 77 ods. 1 písm. a) zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov]. Títo, aby sa stali riadnymi účastníkmi už prebiehajúceho konania, musia Národnej banke Slovenska podať novú žiadosť (zaplatiť príslušný poplatok), na základe ktorej sa začne nové konanie, ktoré Národná banka Slovenska spojí s už prebiehajúcim konaním.

Na základe údajov vyplývajúcich z registrov Národnej banky Slovenska, ako aj na základe expertného odhadu, Národná banka Slovenska predpokladá eventuálne doručenie podnetu smerujúceho k vykonaniu spomínaného úkonu podľa § 41 ods. 1 zákona č. 747/2004 Z. z. v znení neskorších predpisov maximálne vo frekvencii 1x za 5 rokov pri každom z druhov dohliadaných subjektov (správcovské spoločnosti, burza cenných papierov, obchodníci s cennými papiermi, platobné inštitúcie, inštitúcie elektronických peňazí, poisťovne a zaisťovne, doplnkové dôchodkové spoločnosti a dôchodkové správcovské spoločnosti, banky). Sumárne tak možno predpokladať pozitívny vplyv na podnikateľské prostredie vo výške: poplatok za spomínaný úkon 775 eur x 11 potenciálnych žiadateľov o vykonanie úkonu v určitom období (pre účely výpočtu sa považuje viac subjektov, ktoré podajú spoločnú žiadosť o vykonanie úkonu, za jedného žiadateľa) = 8 525 eur. V prípade frekvencie 1x za 5 rokov bude ročný vplyv na kategóriu dotknutých subjektov 1812 €.

1. *Osobitná oznamovacia povinnosť pre účastníka konania*

Ide o úpravu vyplývajúcu z aplikačnej praxe. Ustanovuje sa osobitná oznamovacia povinnosť pre účastníka konania, ako aj jeho zástupcu, bezodkladne oznámiť Národnej banke Slovenska zmenu bydliska, sídla, zmenu osoby určenej na prijímanie písomností alebo akúkoľvek obdobnú skutočnosť nevyhnutnú na riadne doručovanie písomností. Pojem „bezodkladne”, použitý v ustanovení, nie je zákonom definovaný, a preto treba jeho primeranosť posudzovať podľa okolností konkrétneho prípadu. Predmetná úprava predpokladá pozitívny vplyv na podnikateľské prostredie, nakoľko plnenie vyššie spomínanej povinnosti prispieva k zabezpečeniu riadneho priebehu konania a k dodržiavaniu lehoty na rozhodnutie. Vplyv spomínanej novelizačnej úpravy nie je možné presne kvantifikovať, nakoľko bude závisieť od konkrétnych aspektov viažucich sa na činnosť príslušných subjektov finančného trhu, ktoré nie je možné z povahy veci spoľahlivo predikovať.Admistratívny vplyv na kategóriu dotknutých subjektov bol odhadnutý pomocou kalkulačky nákladov na 730 €. Počet subjektov bol určený na základe expertného odhadu

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☐ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☐ nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

***Vedenie registra*** *(§ 92 ods. 7, zákon č. 483/2001 Z. z.)*

Navrhovanou legislatívnou úpravou sa za účelom zabezpečenia ochrany klientov bánk navrhuje možnosť vedenia interných databáz bánk (tzv. blacklistov), ktoré budú evidovať klientov pri ktorých majú banky dôvodné podozrenie z protiprávneho konania spojeného s trestnou činnosťou ,legalizáciou príjmov z trestnej činnosti alebo majú dôvodné podozrenie, že títo klienti pripravujú, páchajú alebo spáchali trestný čin alebo sa na takýchto konaniach spolupodieľali. Zároveň sa takouto legislatívnou úpravou umožní výmena informácií medzi bankami, ktoré databázy o klientoch podozrivých z páchania alebo podieľania sa na páchaní trestných činov zavedú do svojich interných procesov.  Cieľom tejto úpravy je ochrana spotrebiteľov pred podvodným správaním niektorých klientov bánk a zvýšenie obozretných požiadaviek bánk a pobočiek zahraničných bánk v oblasti legalizácie príjmov z trestnej činnosti.

Spracúvanie takýchto informácií a ich výmena medzi bankami a pobočkami zahraničných bánk bude mať pozitívne vplyvy v oblasti boja pred podvodmi, legalizáciou a ďalšími formami trestnej činnosti. V súčasnosti však nie je možné na základe aktuálnej praxe vyčísliť vplyvy, keďže samotné podvody sa nedajú vopred predvídať. V súčasnosti je však evidentný nárast tejto činnosti a vedenie takýchto interných databáz má potenciál úspešne bojovať proti takýmto podvodom a minimalizovať vplyvy podvodného správania a možných krádeží finančných prostriedkov na klientov bánk. Tým, že sa podvodné schémy stávajú čoraz viac sofistikovanejšími, jedným z mála prostriedkov ako minimalizovať takéto podvodné správanie je identifikácia príjemcov prostriedkov plynúcich z nezákonnej činnosti. Zavedenie možnosti vedenia interných databáz klientov s podozrením na páchanie trestnej činnosti bude mať aj negatívne vplyvy na banky, ktoré budú musieť zaviesť interné procesy a nastaviť vnútorné systémy bánk v súlade s legislatívou. V súčasnosti je však nemožné tieto vplyvy vyčísliť, keďže na jednej strane sa samotnou úpravou vytvorí podpora v zákone na možnosť dobrovoľného vytvárania takýchto databáz a nie povinnosť tieto databázy zaviesť do praxe (tým pádom nie všetky banky budú zavádzať takéto interné databázy) a na strane druhej nie je v súčasnosti známe, ako budú samotné vnútorné databázy jednotlivé banky zavádzať, aké bude samotné technické riešenie a v konečnom dôsledku aj časová náročnosť na vytvorenie a vedenie týchto databáz.

***Doplnenie možnosti sankcionovať subjekty, ktoré porušujú ustanovenia priamo účinných európskych právnych predpisov*** *(§ 60 ods. 15, odkaz 110ja odkaz 110m, odkaz 110n,*

*odkaz 77f, zákon č. 429/2002 Z. z., zákon č. 566/2001 Z. z. a zákon č. 203/2011 Z. z., § 78 ods. 11 písm. c) a § 86 ods. 20 písm. c) zákona 492/2009 Z. z.)*

Do osobitných zákonov týkajúcich sa príslušných sektorov finančného trhu sa navrhuje vložiť úpravu ohľadom možnosti sankcionovať subjekty za porušenie ustanovení priamo účinných právnych predpisov Európskej únie. Z dôvodu implementácie čl. 11 ods. 1b písm. b) nariadenia (EÚ) č. 260/2012 v platnom znení sa navrhuje doplnenie § 78 ods. 11 písm. c) a § 86 ods. 20 písm. c) zákona č. 492/2009 Z. z. o sankciu, ktorú môže NBS uložiť členovi štatutárneho orgánu platobnej inštitúcie a vedúcemu zamestnancovi až do výšky 5 000 000 eur za porušenie daného osobitného predpisu. Nie je možné presne kvantifikovať vplyvy navrhovanej úpravy na návrhom potenciálne dotknuté subjekty, keďže nie je možné vopred ustáliť v akom rozsahu a v akej frekvencii bude dochádzať k porušovaniu príslušnej právnej úpravy opodstatňujúcemu uloženie sankcií podľa návrhu, nakoľko uvedené bude závisieť od konkrétnych aspektov viažucich sa na činnosť príslušných subjektov finančného trhu, ktoré nie je možné z povahy veci spoľahlivo predikovať. Zároveň ide najmä o maximálne možné sankcie, ktoré však závisia od závažnosti porušenia povinností daným subjektom.

***Zabezpečenie pre NBS účinné nepeňažné sankcionovanie porušení nariadenia DORA v sektore poisťovníctva*** *(odkaz 67, zákon č. 39/2015 Z. z.)*

Do osobitného zákona č. 39/2015 Z. z. o poisťovníctve a o zmene a doplnení niektorých zákonov sa navrhuje do odkazu 67 doplniť odkaz na nariadenie (EÚ) 2022/2554. Odkaz 67 je súčasťou § 139 ods. 1, ktorý stanovuje sankcie, ak NBS zistí nedostatky v činnosti poisťovne, zaisťovne, pobočky zahraničnej poisťovne alebo pobočky zahraničnej poisťovne spočívajúce v nedodržiavaní podmienok ustanovených zákonom. Nie je možné presne určiť vplyvy navrhovanej právnej úpravy, pretože nie je možné predikovať v akom rozsahu a ako často bude dochádzať k nedodržiavaniu podmienok ustanovených zákonom.

**Metodický postup pre analýzu vplyvov na podnikateľské prostredie**

**3.1 Náklady regulácie**

*Náklady regulácie predkladateľ vypočíta pomocou Kalkulačky nákladov, vyplnením ktorej automaticky vyplní 2 tabuľky, a to:*

* Tabuľka č. 1: Zmeny ročných nákladov v prepočte na podnikateľské prostredie, vyhodnotenie mechanizmu znižovania byrokracie a nákladov, výpočet goldplatingu.
* Tabuľka č. 2: Výpočet vplyvov jednotlivých regulácií

*Predkladateľ následne tabuľky odkopíruje a vloží do analýzy vplyvov na podnikateľské prostredie.*

***Pokyny k vypĺňaniu jednotlivých stĺpcov Kalkulačky nákladov (Krok č. 1):***

**Zrozumiteľný a stručný opis regulácie vyjadrujúci dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom:** v tomto stĺpci predkladateľ uvedie stručne a výstižne aj dôvod zvýšenia/zníženia nákladov na PP. Predkladateľ nekopíruje paragrafové znenie regulácie! *Napríklad: zníženie frekvencie povinných kontrol strojov z ročnej na dvojročnú.* **V prípade dôvodu ponechania nákladov na PP, ktoré sú goldplatingom,** sa uvedie dôvod neodstránenia/zachovania existujúcej právnej úpravy*,* ktorá spolu s  predloženým návrhom právneho predpisu spôsobuje, že transpozícia nebude vykonaná v minimálnej a nevyhnutnej miere (zároveň sa zaznačí možnosť „nemení sa“ pri označení druhu vplyvu).

**Číslo normy (zákona, vyhlášky a pod.):** predkladateľ uvedie číslo právneho predpisu, v ktorom je upravená predmetná regulácia, čo slúži pre exaktnú identifikáciu zdroja právnej úpravy, zvlášť v prípadoch, kedy materiál upravuje dva a viac právnych predpisov. *Napríklad: zákon č. 311/2001 Z. z.*

**Lokalizácia (§, ods.** **čl.,...):** predkladateľ uvedie, ktorý paragraf, odsek, písmeno a bod, článok upravuje zmenu predmetnej regulácie. *Napríklad: § 15 ods. 2 písm. b).; článok 8, odsek 2.*

**Pôvod regulácie**: predkladateľ vyberie jednu z možností pôvodu regulácie: SK; EÚ úplná harm.; goldplating -GP – a) – g). Regulácie s pôvodom „SK“ sú domáce iniciatívne regulácie, ktoré nijako nesúvisia s transpozíciou práva EÚ. Pôvod „EÚ úplná harmonizácia“ majú tie ustanovenia, ktoré sú transpozíciou práva EÚ, pri ktorých nie je možná voľba ani odklon od znenia práva EÚ. A ak je možná voľba alebo odklon od znenia práva EÚ, tak len v prípade, že ide o odklon/voľbu, ktorý udržuje minimálne požiadavky práva EÚ (tieto nijako nenavyšuje). *Napríklad: presné znenie predzmluvnej informácie, ktorú musia obsahovať všeobecné obchodné podmienky.* V prípade identifikácie goldplatingu sa zaznačí jedna z možností goldplatingu GP a) až g) podľa kategórie goldplatingu (upravenom v jednotnej metodike), ku ktorému dochádza:

1. rozšírením rozsahu pôsobnosti smernice na subjekty nad rámec minimálnych požiadaviek smernice,
2. navýšením požiadaviek nad rámec minimálnych požiadaviek smernice,
3. nevyužitím možnosti alebo výnimky, ktorá by udržala požiadavky smernice v minimálnej miere,
4. uplatňovaním prísnejších sankcií a iných vymáhacích mechanizmov nad rámec minimálnych požiadaviek smernice,
5. skoršou transpozíciou (pred termínom, ktorý stanovuje smernica),
6. zachovaním existujúcej právnej úpravy, ktorá spolu s predloženým návrhom právneho predpisu spôsobuje, že transpozícia nebude vykonaná v minimálnej miere podľa písmen a) až e) („zachovanie existujúcej právnej úpravy“); o goldplating sa nejedná, ak smernica obsahuje doložku zákazu zníženia úrovne ochrany,
7. iným spôsobom.

**Účinnosť regulácie:** predkladateľ uvedie dátum/dátumy účinnosti, resp. navrhovanej účinnosti regulácie (obzvlášť dôležité v prípade, ak právny predpis obsahuje ustanovenia s rôznymi dátumami účinnosti). *Napríklad: 01. 07. 2022.*

**Termín skoršej transpozície:** predkladateľ uvedie počet mesiacov, o ktoré bude regulácia zavedená skôr ako požaduje EÚ. Napríklad ak EÚ požaduje zavedenie regulácie k 01. 01. 2024 a predkladateľ navrhuje účinnosť od 01. 07. 2023, uvedie číslo „6“, čo predstavuje 6 mesiacov.

**Kategória dotknutých subjektov:** predkladateľ definuje kategóriu dotknutých subjektov, ktoré budú ovplyvnené predkladanou reguláciou. *Napríklad: ubytovacie zariadenia, autoškoly a pod. alebo všetky podniky.* V prípade, ak sa návrh týka celého podnikateľského prostredia, predkladateľ uvedie „všetky kategórie“.

**Počet subjektov v dotknutej kategórii:** predkladateľ uvedie počet dotknutých subjektov v posudzovanej kategórii. Ak má jedna regulácia rôzny vplyv na zmenu nákladov viacerých kategórií podnikov, tak pre každú takúto kategóriu je potrebné uviesť samostatný riadok. Tento údaj môže byť určený presne na základe evidencie zodpovedných útvarov za predchádzajúce obdobie, odhadom prostredníctvom údajov za predchádzajúce obdobie, prostredníctvom štatistík podľa SK NACE klasifikácie, iných štatistík alebo expertným odhadom. Ak sa týka všetkých kategórií, tak uvedie celkový počet dotknutých subjektov. Táto hodnota nemusí nutne predstavovať počet dotknutých subjektov v pravom slova zmysle. Predkladateľ môže uviesť napr. priemerný počet podaných žiadostí, oznámení, resp. môže uviesť počet realizovaných úkonov podnikateľskými subjektami počas sledovaného obdobia.

**Vplyv na 1 podnikateľa v eurách:** vypočíta *Kalkulačka nákladov* na základe údajov v predchádzajúcich stĺpcoch. Podrobnosti výpočtu sú uvedené v ďalšej časti Metodického postupu*.*

**Vplyv na kategóriu subjektov v eurách:** vypočíta *Kalkulačka nákladov* na základe údajov v predchádzajúcich stĺpcoch. Podrobnosti sú uvedené v ďalšej časti tohto Metodického postupu*.*

**Druh vplyvu IN** (zvyšuje náklady) / **OUT** (znižuje náklady) / **nemení sa**:vyberie sa druh vplyvu. *Napríklad: Zníženie príplatkov za prácu v sobotu bude mať druh vplyvu OUT, pretože znižuje náklady podnikateľom. Zavedenie nových povinností BOZP bude mať druh vplyvu IN, pretože zvyšuje náklady podnikateľom.* Možnosť „nemení sa“ sa vyberie v prípade, ak ide o náklady goldplatingu, ktoré patria do súhrnných nákladov goldplatingu (v tabuľke 1), ale nepatria do súhrnných nákladov predkladaného návrhu (podrobnejšie vo vysvetlivkách ku Kalkulačke nákladov). Ide spravidla o goldplating - GP f) – zachovanie existujúcej právnej úpravy/existujúcich vnútroštátnych požiadaviek.

**Metodika kvantifikácie vplyvov jednotlivých regulácií:**

1. **Rozdelenie materiálu na jednotlivé regulácie, ktoré menia náklady jednotlivých kategórií podnikateľských subjektov**

Niektoré materiály obsahujú zmenu (resp. zavedenie či zrušenie) iba jednej regulácie, väčšina materiálov však mení viacero regulácií, ktoré majú vplyv na zmenu nákladov PP. V prvom kroku je preto potrebné materiál rozdeliť na jednotlivé regulácie.

*Napríklad: Zmena Zákonníka práce môže obsahovať zmenu povinností zamestnávateľa v súvislosti so zabezpečením stravovania zamestnancov a tiež zmenu vo výške odstupného a zmenu v mzdovom zvýhodnení za prácu v sobotu.*

Následne je potrebné určiť, na ktoré kategórie dotknutých podnikateľských subjektov sa jednotlivé regulácie vzťahujú.

*Napríklad: Zmena zákona o sociálnych službách zavádza povinnú bezbariérovosť budov, v ktorých sídlia zariadenia poskytujúce iba konkrétne sociálne služby, nie všetky, napr. zariadenie starostlivosti o deti do troch rokov veku dieťaťa.*

Ku každej regulácií je potrebné osobitne vypísať spôsob výpočtu, zdroj z ktorých bolo čerpané, prípadne iné informácie, ktoré by mali doplňujúce informácie obsahovať.

1. **Identifikovanie typov nákladov, ktoré mení regulácia**

Niektoré regulácie menia len jeden typ nákladov, iné viacero. Dôležité je preto zmenu regulácie rozložiť na menšie nákladové položky podľa typov nákladov (Priame finančné náklady – osobitne dane, odvody, clá, poplatky, ktorých cieľom je znižovať negatívne externality (A) a osobitne Iné poplatky (B), Sankcie a pokuty (C), Nepriame finančné náklady (D), Administratívne náklady (E).

*Napríklad: Rozšírenie povinností pri protipožiarnej ochrane stavby môže obsahovať kúpu hasiacich prístrojov (nepriame finančné náklady), čas (a tým aj náklady na mzdy) vlastných zamestnancov potrebný na ich obstaranie a montáž (administratívne náklady).*

**Priame finančné náklady** sa rozdeľujú na A a B z dôvodu, že na zmeny v regulácii výšky daní, odvodov, ciel a poplatkov, ktorých cieľom je znižovať negatívne externality sa neuplatňuje mechanizmus znižovania byrokracie a nákladov. Na iné poplatky sa pravidlo uplatňuje, preto sú uvedené osobitne.

**A**: **Dane, odvody, clá a poplatky, ktorých cieľom je znižovať negatívne externality** (patria medzi priame finančné náklady): vypĺňa sa, ak ustanovenia právneho predpisu zakladajú, rušia či menia ich výšku. Pod negatívnymi externalitami sa myslí prenos nákladov produkcie či spotreby na iné subjekty, napríklad poškodenia, zníženia hodnoty, znehodnotenia či znečistenia. Medzi takéto poplatky patria napríklad tie, ktorých cieľom je znižovať emisie skleníkových plynov, emisie iných znečisťujúcich látok alebo chrániť obmedzené prírodné zdroje.

Použite najmä údaje z analýzy vplyvov na rozpočet verejnej správy (príloha č. 2, jednotnej metodiky). Zmeny v administratívnej náročnosti plnenia povinností spojené s daňami, odvodmi, clami a poplatkami sa kvantifikujú v rámci „E. Administratívne náklady“. Ide o **ročný vplyv** na PP v eurách. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady.

**B:** **Iné poplatky** (patria medzi priame finančné náklady): vypĺňa sa, ak ustanovenia právneho predpisu zakladajú/rušia či menia výšku iných poplatkov. Nápomocné môžu byť údaje z analýzy vplyvov na rozpočet verejnej správy. Dôležité je kvantifikovať aj poplatky, ktoré do rozpočtu verejnej správy nevstupujú. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady.

*Medzi poplatky patria napríklad: poplatok za vydanie osvedčenia o živnostenskom oprávnení, poplatok za žiadosť o predĺženie platnosti stavebného povolenia, úhrady za služby verejnosti poskytované RTVS v oblasti rozhlasového vysielania a televízneho vysielania, poplatky organizáciám kolektívnej správy, napríklad SOZA alebo iné správne/súdne poplatky. Medzi poplatky* ***nepatria pokuty****.*

**Nepriame finančné náklady** sa rozdeľujú na C (Sankcie a pokuty) a D (Nepriame finančné náklady). Nakoľko sankcie a pokuty zaraďujeme rovnako pod nepriame finančné náklady, ale neuplatňuje sa mechanizmus znižovania byrokracie a nákladov, sú v tejto časti zaradené do samostatnej kategórie.

**C:** **Sankcie a pokuty**: vypĺňa sa, ak ustanovenia právneho predpisu zakladajú, rušia či menia výšku sankcií a pokút. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady. V prípade objektívnej nedostupnosti požadovaného údaja použite expertný odhad. Ide o ročný vplyv na PP v eurách. Bližší metodický postup ku kvantifikáciám sankcií a pokút je uvedený v Kalkulačke nákladov v hárku s názvom „*Vysvetlivky ku kroku 1*“.

**D:** **Nepriame finančné náklady**: vypĺňa sa, ak ustanovenia právneho predpisu zakladajú rušia či menia výšku nepriamych nákladov. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady. V prípade objektívnej nedostupnosti požadovaného údaja použite expertný odhad.

*Nepriame finančné náklady – sú náklady, ktoré musí podnikateľ vynaložiť na účely zabezpečenia súladu výrobku, služieb, interných procesov, vybavenia prevádzky s požiadavkami regulácie (napr. náklady spojené so zabezpečením ochranných pracovných odevov, náklady na zabezpečenie pitného režimu, náklady na vybavenie prevádzky elektronickou registračnou pokladňou, náklady na školenie, na získanie potrebných vedomostí nevyhnutných na dosiahnutie určitého diplomu alebo osvedčenia a iné). Patria sem aj, príplatky k mzde, príspevky zamestnancom, cestovné náhrady, stravné a pod.*

**E*.*****Administratívne náklady**: vypĺňa sa, ak ustanovenia právneho predpisu zakladajú, rušia či menia výšku administratívnych nákladov. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady. Pri kvantifikácii administratívnych nákladov je možné použiť štandardizovanú časovú náročnosť pre typické administratívne povinnosti alebo je možné použiť expertný odhad.

*Administratívne náklady – Ide o nákladové vyjadrenie času, ktorý strávi podnikateľ resp. jeho zamestnanci realizáciou konkrétnych činností v súvislosti s dodržiavaním regulačných povinností resp. pri plnení informačnej povinnosti. Patria sem aj administratívne náklady súvisiace so samotným oboznámením sa s novou reguláciou a jej implementáciou.*

1. **Výpočet jednotlivých typov nákladov regulácie**

***Náklady na 1 podnikateľa***

V prípade *priamych finančných nákladov (dane, odvody, clá a poplatky, ktorých cieľom je znižovať negatívne externality )* ide o **ročný vplyv**, z tohto dôvodu sa výška nákladov nenásobí frekvenciou. Na stanovenie výšky týchto nákladov je potrebné použiť údaje z analýzy vplyvov na rozpočet verejnej správy (prílohy č. 2 jednotnej metodiky), kde je povinnosť ich kvantifikovať ak prichádza k ich zmene. V prípade poplatkov je navyše potrebné doplniť aj kvantifikáciu tých, ktoré sa menia a zároveň nie sú príjmom rozpočtu verejnej správy (napr. zo zákona povinné poplatky komorám, asociáciám a pod.).

*Priame finančné náklady (dane, odvody, clá a poplatky, ktorých cieľom je znižovať negatívne externality) na 1 podnikateľa sú vyčíslené podľa vzorca:*

Priame finančné náklady (dane, odvody, clá) - ročný vplyv

Počet dotknutých subjektov

/

*Priame finančné náklady (iné poplatky) na 1 podnikateľa sú vyčíslené podľa vzorca:*

**Priame náklady - iné poplatky**

*na jedného podnikateľa*

**x**

**Frekvencia**

*Nepriame finančné náklady (sankcie a pokuty) na 1 podnikateľa* sú vyčíslené na základe vzorca:

**Počet dotknutých subjektov**

**/**

**Nepriame náklady - Sankcie a pokuty**

*ročný vplyv na kategóriu dotknutých subjektov*

*Nepriame finančné náklady na 1 podnikateľa* sú vyčíslené na základe vzorca:

**Frekvencia**

**Iné nepriame náklady**

*na jedného podnikateľa*

**x**

*Administratívne náklady na 1 podnikateľa* sú vyčíslené na základe vzorca:

Čas \*\*

x

Tarifa \*\*\*

x

Frekvencia \*

*\* Pokyny k vyplneniu frekvencie plnenia povinnosti sú uvedené na str. 11*

*\*\* Pokyny k vyplneniu časovej náročnosti sú uvedené na str. 11 a 12*

*\*\*\* Tarifa – pre zjednodušenie výpočtov vychádza z priemernej ceny práce, ktorá je uvedená v Kalkulačke nákladov (priemerná mzda + odvody zamestnávateľa).*

*Celkové náklady na 1 podnikateľa* sú vyčíslené na základe vzorca:

**+**

**+**

**+**

**Administratívne náklady**

*na jedného podnikateľa*

**Priame náklady**

Dane, odvody, clá a poplatky, ktorých cieľom je znižovať negatívne externality)

 *na jedného podnikateľa*

**Priame náklady**

 Iné poplatky

*na jedného podnikateľa*

**Nepriame náklady**

Sankcie a pokuty

 *na jedného podnikateľa*

**+**

+

**Nepriame náklady**

Iné nepriame náklady

 *na jedného podnikateľa*

***Náklady na celé podnikateľské prostredie***

*Priame a nepriame finančné náklady na celé PP* sú vyčíslené na základe vzorca:

**Priame náklady (dane, odvody, clá a poplatky, ktorých cieľom je znižovať negatívne externality**

*ročný vplyv na kategóriu dotknutých subjektov*

**x**

**Počet dotknutých subjektov**

**Priame náklady - iné poplatky**

*na jedného podnikateľa*

**Nepriame náklady - Sankcie a pokuty**

*ročný vplyv na kategóriu dotknutých subjektov*

**x**

**Počet dotknutých subjektov**

**Iné nepriame náklady**

*na jedného podnikateľa*

*Administratívne náklady na celé podnikateľské prostredie* sú vyčíslené na základe vzorca:

Počet dotknutých subjektov

x

x

x

Čas \*\*

Tarifa \*\*\*

Frekvencia \*

*\* Pokyny k vyplneniu frekvencie plnenia povinnosti sú uvedené na str. 11*

*\*\* Pokyny k vyplneniu časovej náročnosti sú uvedené na str. 11 a 12*

*\*\*\* Tarifa – pre zjednodušenie výpočtov vychádza z priemernej ceny práce, ktorá je uvedená v Kalkulačke nákladov (priemerná mzda + odvody zamestnávateľa).*

*Celkové náklady na celé podnikateľské prostredie* sú vyčíslené na základe vzorca:

**+**

**+**

**+**

**Nepriame náklady**

Iné nepriame náklady

 *na jedného podnikateľa*

**Administratívne náklady**

*na jedného podnikateľa*

**Priame náklady**

Dane, odvody, clá a poplatky, ktorých cieľom je znižovať negatívne externality)

 *na celé podnikateľské prostredie*

**Priame náklady**

 Iné poplatky

 *na celé podnikateľské prostredie*

**Nepriame náklady**

Sankcie a pokuty

 *na celé podnikateľské prostredie*

**+**

**Stanovenie frekvencie plnenia povinnosti sa určí pomocou nasledovných koeficientov:**

Východiskom, ktorým je stanovovaná frekvencia plnenia povinnosti, je obdobie jedného roka. Povinnosti môžu byť plnené pravidelne na ročnej báze, polročne, kvartálne, týždenne, raz za niekoľko rokov, prípadne jednorazovo (napr. povinnosti v súvislosti so vznikom a ukončením podnikania) alebo nepravidelne (v prípade zriedkavého výskytu určitej udalosti, napr. vznik priemyselnej havárie). Koeficienty pre výpočet nákladov regulácie zodpovedajúce frekvencii plnenia sú uvedené v tabuľke koeficientov frekvencie. Koeficient „jednorazovo“ vychádza z dĺžky volebného obdobia (4 roky), v rámci ktorého je ambícia, aby vláda SR stihla odstrániť jednorazovú záťaž, ktorú vytvorí.

*Tabuľka koeficientov frekvencie*

|  |  |  |  |
| --- | --- | --- | --- |
| Frekvencia plnenia povinnosti | Koeficient frekvencie | Frekvencia plnenia povinnosti | Koeficient frekvencie |
| 1 – krát ročne | 1 | každé 2 roky | 0,50 |
| 2 – krát ročne (polročne) | 2 | každé 3 roky | 0,33 |
| 3 – krát ročne | 3 | každé 4 roky | 0,25 |
| 4 – krát ročne (štvrťročne) | 4 | každých 5 rokov | 0,20 |
| Mesačne | 12 | jednorázovo | 0,25 |
| týždenne | 52 | nepravidelne | 1,00 |

**Stanovenie časovej náročnosti pri administratívnych nákladoch**

Kalkulácia nákladov vychádza z metodiky štandardného nákladového modelu (SCM). Jej podstatou je rozklad regulácie a paragrafového znenia do súboru menších, ľahšie merateľných komponentov – jednotlivých regulácií, s následným nákladovým vyjadrením ich plnenia.

Pri priraďovaní časovej náročnosti plnenia povinnosti je možné použiť dva základné prístupy:

1. *Expertný odhad trvania povinnosti (v min.)*

Odhad predkladateľa trvania povinnosti (v min.) Ak predkladateľ disponuje údajmi o trvaní povinnosti získanými na základe vlastných meraní alebo reprezentatívnym prieskumom medzi zainteresovanými subjektmi, tieto údaje môže predkladateľ použiť pre výpočet nákladov regulácie. Rovnako postupuje ak identifikuje špecifické povinnosti, ku ktorým nie je možné priradiť žiadnu z vyššie uvedených typických informačných povinností. Predkladateľ je povinný zverejniť všetky vstupné údaje, ktoré využil pri odhade trvania povinnosti a pri kvantifikácii časovej náročnosti vychádza z porovnania budúceho stavu so súčasným stavom. V kvantifikácii je potrebné zohľadniť časové parametre (trvanie spracovaniam, čas potrebný na zaslanie), kvantitatívne parametre (výška poplatku, materiálne náklady na podanie) a kvalitatívne parametre (prínos alebo náklad zavedenia predpisu, ktoré nie je možné zohľadniť v iných kategóriách).“

1. *Štandardná časová náročnosť povinnosti (min.)*

Ak predkladateľ nevie odhadnúť trvanie administratívnej povinnosti presnejšie, tak si môže pomôcť výberom z 13 typických informačných povinností, ktorým sú priradené štandardizované časové náročnosti uvedené v tabuľke štandardných časových náročností typických informačných povinností.

Tabuľka štandardných časových náročností typických informačných povinností podľa veľkosti podniku je uvedená v Kalkulačke nákladov, časti „Vysvetlivky ku kroku 1“.

Uvedené časové náročnosti budú zo strany ministerstva hospodárstva v primeraných časových intervaloch aktualizované. Odôvodnenie: Pravidelná aktualizácia časových hodnôt zabezpečí exaktnejšiu kvantifikáciu nákladov na podnikateľské prostredie. Využívanie neaktuálnych hodnôt časovej náročnosti môže pri kvantifikácii vplyvu na celé podnikateľské prostredie vytvárať veľké rozdiely kvantifikované v eurách.

**3.1.1 Súhrnná tabuľka nákladov regulácie**

**Tabuľka č. 1: Zmeny ročných nákladov v prepočte na podnikateľské prostredie, Vyhodnotenie mechanizmu znižovania byrokracie a nákladov a vyhodnotenie goldplatingu** sa vyplní automaticky tým, že predkladateľ vyplní Kalkulačku nákladov. Predkladateľ následne tabuľku odkopíruje a vloží do analýzy vplyvov na podnikateľské prostredie.

***Vysvetlivky k tabuľke č. 1:***

Údaj **Spolu A+B+C+D+E** vyjadruje aký celkový pozitívny vplyv a aký celkový negatívny vplyv má regulácia na náklady PP.

Údaj **F. Úplná harmonizácia práva EÚ**: je súčet nákladov tých ustanovení predkladaného právneho predpisu, ktoré vyplývajú z legislatívy EÚ, od ktorej sa nemožno odkloniť a ktorú ani nie je možné upraviť inak (z Tabuľky č. 2 – Pôvod regulácie: EÚ úplná harm.). A ak je možná voľba alebo odklon od znenia práva EÚ, tak len v prípade, že ide o odklon/voľbu, ktorý udržuje minimálne požiadavky práva EÚ (tieto nijako nenavyšuje). Neuvádzajú sa sem vplyvy na náklady, ktoré vychádzajú z harmonizácie s právom EÚ s možnosťou voľby (okrem voľby, ktorá udržiava minimálne požiadavky smernice), tie nemajú výnimku z mechanizmu znižovania byrokracie a nákladov. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré im znižujú náklady.

Údaj **G*.* Goldplating:** Výpočet goldplatingu tak, ako je podrobne popísaný vo vysvetlivkách v prílohe č. 3b jednotnej metodiky– vo vysvetlivkách ku Kalkulačke nákladov.

**H. Náklady mechanizmu 1 in 2 out okrem výnimiek = B+D+E-F**: náklady, ktoré vstupujú do mechanizmu znižovania byrokracie a nákladov. Ide o súčet iných poplatkov, nepriamych finančných nákladov a administratívnych nákladov, oslobodený od výšky nákladov, vyplývajúcich z úplnej harmonizácie s právom EÚ. V rámci údajov B, D a E je zahrnutá aj kvantifikácia goldplatingu v predloženom materiáli, ktorá vstupuje do mechanizmu znižovania byrokracie a nákladov. Do tohto mechanizmu však nevstupujú náklady existujúceho goldplatingu, ktoré sa predkladaným materiálom nemenia. Kvantifikované vplyvy (v eurách na PP) sa rozdelia na tie, ktoré podnikateľom zvyšujú náklady a na tie, ktoré znižujú náklady.

**3.1.2 Výpočty vplyvov jednotlivých regulácií na zmeny v nákladoch podnikateľov**

**Tabuľka č. 2: Výpočet vplyvov jednotlivých regulácií na zmeny v nákladoch podnikateľov** sa vyplní automaticky tým, že predkladateľ vyplní Kalkulačku nákladov. Predkladateľ následne tabuľku odkopíruje a vloží do analýzy vplyvov na podnikateľské prostredie.

* + 1. **Doplňujúce informácie k spôsobu výpočtu vplyvov jednotlivých regulácií na zmenu nákladov**

V tejto časti uvedie predkladateľ doplňujúce informácie ku každej regulácií samostatne k tabuľke č. 2 a k údajom vyplneným v Kalkulačke nákladov tak, aby umožňoval skontrolovať spôsob a správnosť výpočtov. Predkladateľ osobitne uvedie aj jednotlivé zdroje dát, ktoré použil na výpočty. Pri odkazoch z internetu je potrebné uviesť konkrétnu podstránku, odkiaľ boli čerpané dáta, nielen kmeňovú adresu webu a zároveň aj dátum, kedy bola informácia z danej podstránky prebratá.

V prípade, ak predkladateľ nemá k dispozícii konkrétne dáta, pokúsi sa vykonať expertný odhad, pričom v tejto časti popíše, akým spôsobom a z akých informácií vychádzal pri expertnom odhade.

V prípade, ak **vplyvy objektívne nie je možné kvantifikovať alebo vykonať expertný odhad, predkladateľ z tohto dôvodu uvedie kvantitatívny popis v časti 3.4 analýzy, čo najpresnejšie ich vysvetlí a uvedie dôvod, pre ktoré ich nebolo možné kvantifikovať, alebo vykonať expertný odhad**.

Za objektívny dôvod je možné považovať skutočnosť, ak sa pre konkrétny údaj nevykonáva štatistické zisťovanie, resp. neexistuje žiadna iná forma sledovania alebo vykazovania, ktorá by mohla byť použitá na tento cieľ.

Expertný odhad je možné vykonať na základe rôznych dát, napr. historické dáta. Napríklad, ak je potrebný údaj typu „počet úkonov“ a predkladateľ nevie odhadnúť, koľko úkonov sa v budúcom období vykoná, mal by vykonať expertný odhad na základe údajov z minulosti (ideálne z posledných rokov), ak je takýto údaj k dispozícii.

* + 1. **Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie**

V prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating v tabuľke zhody podľa **jednotnej metodiky** alebo sa vykonáva implementácia nariadenia EÚ s goldplatingom, predkladateľ v tejto časti uvedie požadované informácie súvisiace s goldplatingom. Informácie sa uvádzajú aj v prípade, ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).

Predkladateľ v tejto časti uvedie odôvodnenie goldplatingu podľa bodu 4 časti III jednotnej metodiky a zvážené alternatívne riešenia; predkladateľ zároveň uvedie požadované informácie súvisiace s kategóriou golplatingu (podľa jednotnej metodiky) a požadované doplňujúce informácie k spôsobu výpočtu vplyvov jednotlivých regulácií, ktoré sú goldplatingom**.**

Požadované informácie sa uvedú osobitne ku každému identifikovanému goldplatingu (ku každej hodnotenej regulácii s goldplatingom osobitne).

**3.2 Vyhodnotenie konzultácií s podnikateľskými subjektmi**

Alternatívne namiesto vypĺňania bodu 3.2 môže predkladateľ uviesť ako samostatnú prílohu tejto analýzy **Záznam z konzultácií**, musí však obsahovať všetky požadované informácie.

Predkladateľ do tejto časti uvedie *tieto informácie:*

* či a akou formou sa k predkladanému materiálu konali konzultácie s podnikateľskými subjektmi
* link na webovú stránku, na ktorej boli konzultácie zverejnené
* zdôvodnenie výberu formy, vrátane údaju o spôsobe oslovenia dotknutých subjektov
* trvanie konzultácií (od – do) a prípadné termín/y stretnutí
* zoznam konzultujúcich subjektov
* hlavné body konzultácií a ich závery
* zoznam predložených alternatívnych riešení problematiky od konzultujúcich subjektov
* zoznam navrhnutých opatrení na zníženie nákladov regulácií na PP od konzultujúcich subjektov (uveďte konkrétne), ktoré neboli akceptované a dôvod ich neakceptovania.

Na uskutočnenie konzultácií predkladateľ postupuje podľa bodu 5. jednotnej metodiky ako aj podľa odporúčaní ku konzultáciám v časti III. jednotnej metodiky.

**3.3 Vplyvy na konkurencieschopnosť a produktivitu**

**Konkurencieschopnosť**

Predkladateľ uvedenie odpovede na uvedené otázky a na základe týchto odpovedí vyberie, aký vplyv má predkladaný materiál na **konkurencieschopnosť** (zvyšuje, nemení, znižuje konkurencieschopnosť) a napíše zdôvodnenie zohľadňujúce zároveň aj odpovede na otázky uvedené v texte.

V princípe existujú tri možnosti, ako môžu regulácie ovplyvniť fungovanie podnikateľských subjektov na trhu:

a) *stanovením, resp. zmenou podmienok pre vstup na trh a začatie podnikania* – napríklad problém s otvorením prevádzkarne, vysoké vstupné náklady, náročné administratívne procedúry a pod.,

b) *stanovením, resp. zmenou podmienok pre správanie sa na trhu* – nové povinnosti a požiadavky pre existujúcich podnikateľov môžu znamenať obmedzenie rozsahu podnikania pre podnikateľské subjekty, čo im môže spôsobovať ťažkosti pri profilovaní sa na trhu alebo až stratu istého segmentu trhu,

c) *stanovením, resp. zmenou podmienok, ktoré vedú k zmenám v štruktúre trhu* – spravidla ide o také opatrenia, ktoré postihujú iba veľké podnikateľské subjekty.

Predkladateľ v tejto časti preto uvedie, či dochádza k vytvoreniu, resp. zmene bariér pre vstup na trh pre nových výrobcov, dodávateľov, poskytovateľov či odberateľov tovarov alebo služieb a či dôjde k sprísneniu regulácie správania sa pre niektoré podniky.

Predkladateľ opíše tiež situácie, kedy sa bude zaobchádzať s niektorými podnikmi alebo produktmi v porovnateľnej situácii rôzne(napríklad špeciálne režimy pre MSP alebo vytvorenie povinného produktu zo zákona).

Predkladateľ opíše, či a aký vplyv má návrh na prekážky pri vývoze alebo dovoze z tretích krajín a či ovplyvní cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch).

Predkladateľ zároveň posúdi priame aj nepriame vplyvy so zameraním na dostupnosť zdrojov financovania, pracovnej sily, surovín, polotovarov, súčiastok, strojov a zariadení, energií a pod. Z hľadiska prístupu k financiám uvedie, či sa vytvárajú nové možnosti financovania aktivít pre podnikateľov, napríklad vo forme dotácií, úverov, alebo zjednodušuje prístup k existujúcim nástrojom financovania.

V prípade, že v predkladanom materiáli bol identifikovaný goldplating s vplyvom na podnikateľské prostredie, predkladateľ popíše, akým spôsobom goldplating prispieva k zníženiu konkurencieschopnosti a produktivity.

Predkladateľ na záver tejto časti uvedie, či a ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ. Jedným z cieľov zmien regulácie je, aby sa Slovensko stalo najkonkurencieschopnejšou krajinou v regióne a to hlavne v porovnaní so susednými krajinami EÚ (Rakúsko, Česká republika, Poľsko, Maďarsko). Z tohto dôvodu odporúčame predkladateľom zaoberať sa nastavením regulácií v susedných krajinách a navrhovať ich zmeny tak, aby ich Slovensko vo vzťahu k podnikateľskému prostrediu malo lepšie ako susedné štáty. V prípade, že predkladateľ vie o lepšom nastavení regulácie v niektorej zo susedných krajín, tak to popíše v tejto časti.

**Produktivita**

Predkladateľ na základe odpovede na uvedenú otázku, ktorú uvedie v tejto časti analýzy vplyvov na podnikateľské prostredie, vyberie, aký vplyv má predkladaný materiál na produktivitu (zvyšuje, nemení, znižuje produktivitu) a napíše zdôvodnenie. Produktivita predstavuje pomer medzi vyprodukovaným množstvom a vstupmi použitými pri výrobe vo finančnom vyjadrení. Zvýšiť ju je možné takou zmenou regulácií, ktorá zníži podnikom náklady alebo umožní produkovať viac pri nezmenených nákladoch alebo kombinovaným spôsobom prispieva k zlepšeniu pomeru medzi produkciou a nákladmi podnikov.

*Napríklad: Ak ide o zmenu regulácie, ktorá znižuje náklady podnikateľom a nemá negatívny vplyv na veľkosť produkcie, tak dochádza k zvýšeniu produktivity. Ak ide o zmenu regulácie, ktorá zvyšuje náklady podnikateľom a nemá iný väčší pozitívny vplyv na zvýšenie produkcie, tak dochádza k zníženiu produktivity. Ak sa zmenou regulácie zavedie povinná elektronizácia niektorého z procesov, ale na druhej strane sa tým vo väčšej miere zvýši produkcia podnikov, tak dochádza k zvýšeniu produktivity.*

**3.4 Iné vplyvy na podnikateľské prostredie**

Predkladateľ do tejto časti uvedie a popíše nasledovné informácie:

* Pri **dotáciách, fondoch, štátnej pomoci a iných formách podpory** zo strany štátu kvalitatívne popíšte pozitívne a negatívne vplyvy na podnikateľské prostredie. V prípade zmeny administratívnej náročnosti kvantifikujte vplyvy na modelovom príklade.
* Pri **regulovaných cenách** odhadnite ročný finančný vplyv na podnikateľské prostredie.
* Pri **iných vplyvoch** využite kvalitatívne a kvantitatívne metódy tak, aby bolo zrejmé ako pozitívne a ako negatívne budú pôsobiť na podnikateľské prostredie.
* Iné vplyvy **goldplatingu** (v prípade, že bol v predloženom materiáli identifikovaný goldplating s vplyvom na podnikateľské prostredie).

*Príklady:*

* *predĺženie lehoty na prihlásenie zamestnanca do Sociálnej poisťovne pred nástupom do zamestnania,*
* *sprísnenie dôvodov pre umožnenie odkladu daňového priznania,*
* *náklady znečisťovateľov vyplývajúce z povinností odstraňovania znečistenia, ktoré predstavuje závažné riziko pre niektorú zložku životného prostredia, chránené časti krajiny, chránené živočíchy alebo rastliny alebo ľudské zdravie*
* *zabezpečenie právnej istoty*
* *zmeny na tlačivách a v povinných prílohách v rámci žiadostí o dotácie*
* *zmeny regulovaných cien, napríklad v oblasti telekomunikácií, energetiky, financií a iných*
1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)